2. ลักษณะการประกอบธุรกิจ

  บริษัท กู๊ดเยียร์ (ประเทศไทย) จำกัด (มหาชน) เป็นหนึ่งในสามของผู้นำในการผลิตยางรถยนต์
  และยางล้อเครื่องบิน ภายใต้ชื่อการค้า "กู๊ดเยียร์" บริษัทฯก่อตั้งขึ้นเมื่อวันที่ 25 กรกฎาคม
  พ.ศ. 2511 ด้วยทุนจดทะเบียน 60 ล้านบาท โดยมีวัตถุประสงค์เพื่อการผลิต จัดจำหน่าย
  และส่งออก ผลิตภัณฑ์ยางรถยนต์และยางล้อเครื่องบิน
  บริษัทมีความมุ่งมั่นที่จะผลิตสินค้าที่มีคุณภาพสูงสุด เพื่อตอบสนองความต้องการของผู้ใช้ทุกระดับ
  ดังจะเห็นได้ว่าผลิตภัณฑ์ของบริษัทเป็นที่ยอมรับของตลาดทั้งภายในประเทศและต่างประเทศเสมอมา

  ในปี 2512 บริษัทฯได้ทำข้อตกลงในด้านความช่วยเหลือทางเทคโนโลยีการผลิต และการบริหาร
  กับบริษัท กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา ต่อมาในปี 2513
  บริษัทฯได้รับการส่งเสริมการลงทุนจากคณะกรรมการส่งเสริมการลงทุน (B.O.I.)
  เป็นระยะเวลา 15 ปี
  โดยได้รับสิทธิประโยชน์ยกเว้นภาษีเงินได้จากกิจการผลิตและหล่อดอกยางเครื่องบิน เมื่อวันที่ 30
  มิถุนายน พ.ศ. 2521
  บริษัทฯได้รับอนุมัติให้นำหลักทรัพย์เข้าจดทะเบียนในตลาดหลักทรัพย์แห่งประเทศไทย
  จากการประชุมวิสามัญผู้ถือหุ้นครั้งที่ 2/2533 เมื่อวันที่ 28 มีนาคม 2533
  ได้มีมติให้บริษัทเพิ่มทุนจดทะเบียนจาก 60 ล้านบาท เป็น 74 ล้านบาท และเมื่อวันที่ 20
  เมษายน พ.ศ. 2537
  บริษัทฯได้จดทะเบียนแปรสภาพนิติบุคคลตามประมวลกฏหมายแพ่งและพาณิชย์เป็นนิติบุคคลตามพระราชบัญญัติบริษัทมหาชนจำกัด
  พ.ศ. 2535

  ตลอดเวลากว่า 30 ปี ที่ผ่านมา
  บริษัทฯได้รับความช่วยเหลือทั้งในด้านการบริหารองค์กรและการถ่ายทอดเทคโนโลยีการผลิตที่ทันสมัย
  จากบริษัทแม่ของบริษัท คือบริษัท กู๊ดเยียร์ ไทร์ แอนด์ รับเบอร์ จำกัด ประเทศสหรัฐอเมริกา
  เป็นอย่างดีตลอดมา โดยในส่วนของการบริหารงานและอำนาจในการควบคุมบริษัท นั้น ทางบริษัท
  กู๊ดเยียร์ ไทร์ แอนด์ รับเบอร์ จำกัด ประเทศสหรัฐอเมริกา
  ได้ส่งเจ้าหน้าที่ระดับสูงหมุนเวียนมาร่วมบริหารงานกับกลุ่มผู้ถือหุ้นของบริษัทอย่างมีประสิทธิภาพตลอดมา

ภาพรวมการประกอบธุรกิจ

โดยภาพรวมของอุตสาหกรรมยางรถยนต์ในประเทศ เป็นที่คาดกันว่าตลาดยางรถยนต์และรถบรรทุกทุกประเภท จะเติบโตตามการเติบโตของตลาดรถยนต์ในประเทศ แต่จะเติบโตมากน้อยเพียงใดนั้นขึ้นอยู่กับปัจจัยหลัก 3 ประการด้วยกันคือ

1.  ราคาน้ำมัน ซึ่งส่งผลต่อราคาวัตถุดิบที่ใช้ในการผลิต

2.  สภาวะเศรษฐกิจของประเทศโดยรวม

3.  สภาวะทางการเมือง

  ด้วยเหตุผลหลัก ๆ ทั้ง 3 ประการดังกล่าว
  ส่งผลให้การดำเนินธุรกิจของบริษัทฯในส่วนของตลาดทดแทน

  ในปี 2544 หดตัวลงจากปี 2543 เล็กน้อย ซึ่งมีการแข่งขันกันสูงมากในตลาด
  และทวีความรุนแรงมากขึ้น
  เนื่องจากทุกโรงงานได้มีกำลังการผลิตสูงกว่าความต้องการในประเทศ
  ประกอบกับประเทศไทยได้ลดภาษีนำเข้ายางรถยนต์ที่นำเข้าจากกลุ่มประเทศอาเซียนตามข้อตกลงในกลุ่มประเทศ
  AFTA จากร้อยละ 15.0 เป็นร้อยละ 5.0 ซึ่งเริ่มใช้ในปี 2542 เป็นต้นมา ดังนั้น
  บริษัทคาดว่ามีผู้ประกอบการนำเข้ายางรถยนต์จากประเทศในกลุ่มอาเซียน เช่น มาเลเซีย
  อินโดนีเซีย ฟิลิปปินส์ เข้ามาจำหน่ายในประเทศค่อนข้างมาก
  ซึ่งจะเป็นผลดีต่อผู้บริโภคภายในประเทศ
  เพราะจะมีสินค้าให้เลือกได้มากขึ้นและเป็นการกระตุ้นให้ผู้ผลิตในประเทศต้องปรับปรุงคุณภาพและราคาให้สามารถแข่งขันกับสินค้าที่นำเข้าได้
  ในขณะเดียวกัน ก็เป็นผลดีต่อผู้ผลิตในประเทศด้วยเช่นกัน
  เพราะจะสามารถส่งออกไปจำหน่ายในกลุ่มประเทศอาเซียนได้ง่ายขึ้น มากขึ้น
  แม้ว่าภาษีนำเข้าของประเทศเหล่านั้นจะยังไม่ลดลงมาถึงระดับร้อยละ 5.0 ก็ตาม แต่ก็จะค่อย ๆ
  ลดลงตามที่ได้ตกลงกันไว้

  เมื่อมีการแข่งขันที่รุนแรงขึ้น
  บริษัทก็ได้ปรับกลยุทธ์ทางการตลาดให้สอดคล้องกับสภาวะการณ์ของตลาดมากขึ้นเช่นกัน
  นอกจากนั้นก็ยังมีแผนการแนะนำสินค้าใหม่ ๆ ออกสู่ตลาดตลอดทั้งปี ซึ่งสินค้าใหม่ ๆ เหล่านี้
  จะเป็นยางรถยนต์นั่งส่วนบุคคล ยางรถกระบะ ยางประเภทขับเคลื่อน 4 ล้อ
  ทั้งที่เป็นยางผลิตภายในประเทศ และยางที่นำเข้าจากต่างประเทศ และด้วยสินค้าเหล่านี้
  จะทำให้บริษัทสามารถมีส่วนแบ่งในตลาดบน ตลาดกลาง และตลาดล่างมากขึ้น

  โครงสร้างรายได้ของบริษัท

  บริษัทฯมีรายได้จากการจำหน่ายผลิตภัณฑ์ โดยจำแนกรายได้ตามลักษณะการจำหน่ายดังนี้

  (หน่วย : ล้านบาท)

+------------------------+-------+-----+--------+-----+--------+-----+
|                        |   ปี   |   % |   ปี    | %   |   ปี    | %   |
|                        |       |     |   2543 |     |   2542 |     |
|                        |  2544 |     |        |     |        |     |
+------------------------+-------+-----+--------+-----+--------+-----+
|   รา                   |       |   6 |        | 6   |        | 6   |
| ยได้จาการจำหน่ายในประเทศ | 2,152 | 1.2 |  2,069 | 1.3 |  2,093 | 5.1 |
+------------------------+-------+-----+--------+-----+--------+-----+
|   รายได้จากการส่งออก     |       |   3 |        | 3   |        | 3   |
|                        | 1,363 | 8.8 |  1,306 | 8.7 |  1,121 | 4.9 |
+------------------------+-------+-----+--------+-----+--------+-----+
|   รวมรายได้จากการขาย    |       |     |        | 10  |        | 10  |
|                        | 3,515 |  10 |  3,375 | 0.0 |  3,214 | 0.0 |
|                        |       | 0.0 |        |     |        |     |
+------------------------+-------+-----+--------+-----+--------+-----+

  อัตราเพิ่ม/ลดของมูลค่าจำหน่าย 4.1% 5.0% -2.5%

  จากโครงสร้างรายได้ข้างต้น จะเห็นได้ว่า ในปี 2544 บริษัทฯมีรายได้รวมสูงขึ้นจากปี 2543
  ประมาณ 140 ล้านบาท หรือเพิ่มขึ้นคิดเป็นร้อยละ 4.1
  โดยสัดส่วนที่เพิ่มขึ้นนี้มาจากตลาดทั้งภายในประเทศและต่างประเทศ
  ประกอบกับปัจจัยบวกที่เป็นตัวแปรสำคัญช่วยกระตุ้นตลาดรถยนต์เติบโตอย่างต่อเนื่อง ได้แก่
  อัตราการขยายตัวทางเศรษฐกิจที่มีแนวโน้มดีขึ้น
  และอัตราดอกเบี้ยเงินกู้อยู่ในระดับต่ำทำให้ผู้บริโภคส่วนหนึ่งมีความสามารถซื้อรถยนต์ได้ง่ายขึ้น
  และอัตราดอกเบี้ยเงินฝากต่ำ จูงใจให้ผู้บริโภคกลุ่มที่มีกำลังซื้อสูงไม่สนใจที่จะออมเงินมากนัก

  ช่องทางการจำหน่ายสินค้าของบริษัท สามารถแบ่งออกเป็น 3 กลุ่มใหญ่ได้ดังนี้

1.  ตลาดทดแทน (Replacement Market)
    คือตัวแทนจำหน่ายในประเทศทั้งรายเล็กและรายใหญ่

2.  โรงงานประกอบรถยนต์ (Original Equipment Market)
    คือโรงงานประกอบรถยนต์ภายในประเทศ

  3. ตลาดต่างประเทศ (Export Market)

  เป้าหมายการดำเนินธุรกิจ

  ในปี 2544 ที่ผ่านมาภาวะอุตสาหกรรมยางรถยนต์ภายในประเทศมีการแข่งขันที่รุนแรงมาก
  โดยจะเห็นว่าแต่ละบริษัทต่างนำกลยุทธ์ทางการตลาดในรูปแบบต่าง ๆ มาแข่งขันกัน เช่น
  การพัฒนาช่องทางการจำหน่ายสินค้า การแข่งขันด้านราคา การรับประกันคุณภาพสินค้า
  และการเน้นย้ำตัวสินค้าต่อกลุ่มผู้บริโภค ดังจะเห็นได้จากสื่อโฆษณาต่าง ๆ

1.  ในปีดำเนินงาน 2544 ที่ผ่านมา
    บริษัทได้ดำเนินแผนการตลาดโดยเน้นย้ำไปที่คุณภาพและบริการหลังการขายของผลิตภัณฑ์
    โดยเฉพาะโครงการ “รับประกัน มั่นใจ..อุ่นใจ 2 ต่อ จาก กู๊ดเยียร์ (Double
    Warranty)” ที่ให้ความคุ้มครองแก่ผู้บริโภคอย่างเต็มที่ กล่าวโดยสรุปคือ
    นโยบายรับประกันคุณภาพยางตลอดอายุการใช้งาน (Manufacturer Limited Warranty)
    และนโยบายรับประกันความเสียหายจากสภาพถนน (Road Hazard Warranty)
    ในส่วนของการพัฒนาช่องทางการจัดจำหน่าย ตามโครงการ “กู๊ดเยียร์ อีเกิ้ล สโตร์
    (Goodyear Eagle Store)”
    บริษัทฯยังคงดำเนินงานอย่างต่อเนื่องและสามารถบรรลุเป้าหมายที่วางไว้ทุกประการ
    บริษัทฯมีความมุ่งมั่นที่จะช่วยเหลือตัวแทนจำหน่ายที่ตั้งใจจะเติบโตไปกับบริษัทฯให้สามารถแข่งขันกับร้านค้าปลีกขนาดใหญ่ได้
    โดยที่ทางบริษัทฯจะพัฒนาและเสริมสร้างให้ “กู๊ดเยียร์ อีเกิ้ลสโตร์”
    เป็นร้านค้ายางรถยนต์ที่มีความแข็งแกร่งขึ้น โดยจุดมุ่งหมายของ “กู๊ดเยียร์ อีเกิ้ลสโตร์” คือ

  1. การพัฒนาตัวแทนจำหน่ายแต่ละรายให้สามารถแข่งขันได้

  2. การช่วยเหลือตัวแทนจำหน่ายในการขยายฐานลูกค้า

  3. การสร้างผลกำไรให้ตัวแทนจำหน่ายอย่างคุ้มค่า

  4. การช่วยตัวแทนจำหน่ายขยายตลาดของตนเอง

  แนวคิดเกี่ยวกับ “กู๊ดเยียร์ อีเกิ้ลสโตร์” จึงเป็นสิ่งที่ทำให้บริษัทฯมีความมั่นใจว่า
  จะช่วยให้ตัวแทนจำหน่ายที่มีความตั้งใจจริงกับบริษัท
  จะสามารถเติบโตได้แม้ในภาวะที่มีการแข่งขันกันทางธุรกิจอย่างรุนแรงทั้งปัจจุบันและในอนาคต